CELEX: 62017TN0620
Language: hu
Date: 2017-09-08 00:00:00
Title: T-620/17. sz. ügy: 2017. szeptember 8-án benyújtott kereset – Teollisuuden Voima kontra Bizottság

27.11.2017   
            
            
               HU
            
            
               Az Európai Unió Hivatalos Lapja
            
            
               C 402/43
            
         2017. szeptember 8-án benyújtott kereset – Teollisuuden Voima kontra Bizottság
   (T-620/17. sz. ügy)
   (2017/C 402/57)
   Az eljárás nyelve: angol
   
      Felek
   
   
      Felperes: Teollisuuden Voima Oyj (Eurajoki, Finnország) (képviselők: M. Powell Solicitor, Y. Utzschneider, K. Struckmann és G. Forwood ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Franciaország által az Areva-csoport javára végrehajtani tervezett SA.44727 2016/C. (korábbi 2016/N.) számú állami támogatásról szóló, 2017. január 10-i (EU) 2017/1021 bizottsági határozatot; (1)
               
            
         
               —
            
            
               a Bizottságot kötelezze a felperes részéről felmerült költségek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes öt jogalapra hivatkozik.
   
            
               1.
            
            
               Első jogalap: a Bizottság az EUMSZ 296. cikkel ellentétes módon elmulasztott megfelelő indokolással szolgálni, amennyiben a megtámadott határozat közzétett változatának terjengős megfogalmazása következtében a felperes nem tudja megállapítani a határozat indokait, a Törvényszék pedig nem tudja gyakorolni a felülvizsgálati jogkörét.
            
         
            
               2.
            
            
               Második jogalap: az Areva-csoport hosszú távú életképességének helyreállításával kapcsolatos nyilvánvaló mérlegelési hibák.
               
                           —
                        
                        
                           A felperes e tekintetben a nehéz helyzetben lévő, nem pénzügyi vállalkozásoknak nyújtott megmentési és szerkezetátalakítási állami támogatásról szóló bizottsági iránymutatásra hivatkozik, amely megköveteli, hogy a kedvezményezett hosszú távú életképességét észszerű időn belül és reális feltételezések alapján szerkezetátalakítási terv állítsa helyre. (2)
                           
                        
                     
         
            
               3.
            
            
               Harmadik jogalap: nyilvánvaló mérlegelési hibák azon intézkedésekkel kapcsolatban, amelyeket annak érdekében javasoltak, hogy korlátozzák a verseny torzulásait azon a fő piacon, amelyen az Areva-csoport a szerkezetátalakítást követően működni fog.
            
         
            
               4.
            
            
               Negyedik jogalap: abban megnyilvánuló mérlegelési hiba, hogy a Bizottság az állami támogatás jóváhagyását nem megfelelő és elégtelen feltételektől tette függővé.
            
         
            
               5.
            
            
               Ötödik jogalap: abban megnyilvánuló mérlegelési hiba, hogy a Bizottság az állami támogatást a belő piaccal összeegyeztethetőnek nyilvánította, tekintettel arra, hogy a szerkezetátalakítási terv nem nyújt kellő biztosítékokat arra, hogy az Areva képes lesz határidőben megvalósítani az OL3 projektet, ezáltal pedig a Bizottság az EU-Szerződés egyes olyan célkitűzéseivel ellentétesen járt el, amelyeket az állami támogatás összeegyeztethetőségének vizsgálata során figyelembe kellett volna venni.
            
         
      (1)  HL 2017. L 155., 23. o.
   
   
      (2)  HL 2014. C 249., 1. o., 47. pont.